text: Økonomisk nedtur i AC Horsens
  10 august 2010 kl. 11.24
  Fodboldalliancen AC Horsens A/S ventes at komme ud af året med et underskud før skat på mellem 10 og 14 millioner kroner af en omsætning på knap 31 millioner kroner.
  Det fremgår af selskabets halvårsrapport.
  Overgangen fra toppen af 1. division til bunden af Superligaen har været kostbar for fordboldforretningen.
  AC Horsens har tabt tv-indtægter, sponsorindtægter og billetindtægter fra kampene.
  I første halvår faldt omsætningen fra 15,7 til 11,0 millioner kroner i forhold til samme periode sidste år. Underskuddet steg fra 0,3 til 4,7 millioner kroner.
  Egenkapitalen er faldet fra godt 40 millioner kroner til godt 32 millioner kroner.
  Ifølge direktør Henrik Ravn fortsætter den økonomiske nedtur resten af året.
  